Predmet

„Modernizácia rozvodov trakčných káblov DPB, a.s. – Ružová dolina – 1. etapa\_č. 02\_2023“

Vec: Výzva na predloženie ponuky – zákazky s názvom : „Modernizácia rozvodov trakčných káblov DPB, a.s. – Ružová dolina – 1. etapa\_č. 02\_2023“ žiadosť o vysvetlenie resp.
doplnenie zadávacej dokumentácie

V zmysle výzvy na predloženej ponuky na predmetnú zákazku , Vás žiadame o nasledovné vysvetlenie resp. doplnenie zadávacej dokumentácie :

Podľa čl. 1 ZoD a odst. 1.1 (e) je zadefinovaná „Banková záruka“ a podľa tohto odstavca sa pripúšťa aj iná finančná inštitúcia.

Otázka:
V zmysle ZoD čl. 1 DEFINÍCIE A INTERPRETÁCIA ZMLUVNÝCH USTANOVENÍ a odstavca 1.1 (e)
a (g) bude objednávateľ akceptovať zálohovú bankovú záruku poskytnutú uchádzačovi Union poisťovňou, a.s.
formou poistenia záruky / garančné poistenie / vo výške predpokladanej zmluvnej ceny diela ?

V Bratislave, dňa 6.12.2023

ODPOVEĎ (6.12.2023):

*Podľa článku 1 bod 1.1 písm. g) zmluvy možno zálohovú bankovú záruku predložiť ako písomné prehlásenie banky alebo inej finančnej inštitúcie – teda aj poisťovne. Formu dokumentu, ktorou zhotoviteľ splní povinnosť podľa článku 5 bod 5.2 zmluvy obstarávateľ ponecháva na uváženie uchádzača, avšak upozorňuje, že z dokumentu musí byť zrejmé, že predmetná finančná inštitúcia sa neodvolateľne a zriekajúc sa všetkých práv námietok a obrany vyplývajúcich zo záväzkových vzťahov založených zmluvou, zaväzuje uspokojiť objednávateľa do výšky príslušnej časti ceny za Dielo podľa článku 5 bod 5.2 zmluvy (v tomto konkrétnom prípade vo výške 100 % ceny za dielo) v prospech bankového účtu objednávateľa uvedeného v záhlaví zmluvy, ak vznikne zhotoviteľovi záväzok vrátiť objednávateľovi cenu za Dielo. Túto záruku na krytie zálohovej platby uchádzač – zhotoviteľ predkladá spolu so zálohovou bankovou zárukou vo výške plnej ceny za dielo, nie vo výške predpokladanej hodnoty zákazky.*